લગભગ એક સદી સુધીની પારંપરિક નવલકથાઓમાં ડગલે ને પગલે સમાધાન સ્વીકારતી, પુરુષના પડછાયાની જેમ જીવવા તથા રીઝવવા તત્પર, એવી રૂપાળી નાયિકાઓથી તદ્દન વિપરીત એવી જેન આયર અંગ્રેજી સાહિત્યની પ્રથમ એવી નાયિકા છે કે જે રૂપના અભાવને અવગણીને બુદ્ધિ તથા આત્માના સૌંદર્યની અનુભૂતિ સાથે અંગ્રેજી સાહિત્યજગતમાં પગ માંડે છે. આગળ કહ્યું તેમ આ નાયિકા તેની સર્જક શેર્લોટ બ્રોન્ટીની માનસપુત્રી છે. આ બંનેની સાથે અંગ્રેજી સાહિત્ય વિશ્વમાં નવા પ્રકારની ‘અગ્લી બ્યુટિઝ’નું પદાર્પણ થાય છે. (ક્રમશઃ)